| *Prorastomus*Rango fósil: Eoceno medio |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Sirenia |
| Familia: | †Prorastomidae |
| Xénero: | *†***Prorastomus''***Owen, 1855* |
| Especie: | *†***P. sirenoides''** |

 |
| Nome binomial |
| '**Prorastomus sirenoides'**Owen, 1855 |

***Prorastomus sirenoides*** é unha especie de sirenio primitivo extinguido cuxos restos fósiles atópanse en estratos do Eoceno de Xamaica, de hai 40 millóns de anos. É a única especie do xénero ***Prorastomus***.

Taxonomía
---------

O nome xenérico *Prorastomus* é unha combinación do grego πρῷρα (*prōra*), proa, e στόμα (*stoma*), boca, referíndose á mandíbula inferior do animal que "lembra a proa dun balandro".

En 1892 o naturalista Richard Lydekker reescribiu o nome do xénero como *Prorastoma* (en feminino), o cal estaba inxustificado, xa que *stomus* é masculino en latín.

*Prorastomus* é un dos dus xéneros da familia Prorastomidae, sendo o outro *Pezosiren*, cada un cunha especie. As dúas especies son os sirenios máis antigos coñecidos e datan ambas do Eoceno.

A especie foi descrita por primeira vez polo paleontólogo Sir Richard Owen en 1855, e como o espécime que utilizou se encontrou en Xamaica no Grupo da Calcaria Amarela, isto parecía indicar que a orixe dos Sirenia era o Novo Mundo e non o Vello como se pensaba anteriormente. Porén, os coñecementos modernos sobre os Afrotheria como clado que se diversificou orixinalmente en África botan abaixo esa idea. O espécime holotipo, BMNH 44897, comprende un cranio, unha mandíbula e unha vértebra atlas do pescozo. Cando Owen conseguiu o cranio, este estaba roto en dous cachos entre os ollos e a caixa cranial. Atopouse outro espécime en 1989 na mesma formación, o USNM 437769, que comprendía un óso frontal, un cairo, fragmentos de vértebras e costelas.

Descrición
----------

Aínda que os modernos sirenios son completamente acuáticos, o *Prorastomus*, de 1,5 m de longo, era probablemente terrestre a xulgar pola estrutura do seu cranio. Tendo en conta a forma de coroa dos seus molares e a forma do seu fociño, probablemente se alimentaba de plantas brandas. O fociño é longo, estreito e, no extremo, bulboso. Os ósos nasais son máis grandes que noutros sirenios. A crista nasal está ben desenvolvida, o que indica que tiña un bo olfacto. Os ósos frontais son menores do que é habitual nos sirenios, aínda que, como noutros sirenios, ten unha pronunciada crista ciliar. Como o outro xénero da familia, *Pezosiren*, ten unha crista saxital, é posible que o espécime de *Prorastomus* descrito tivese tamén unha antes de que fose desgastada pola erosión.

Notas
-----

1. 1 2 3 4  Savage, R. J. G.; Domning, D. P.; Thewissen, J. G. M. (1994). "Fossil Sirenia of the West Atlantic and Caribbean Region. V. the Most Primitive Known Sirenian, Prorastomus sirenoides Owen, 1855". *Journal of Vertebrate Paleontology* **14** (3): 427–449. doi:10.1080/02724634.1994.10011569.
2. ↑  Palmer, D. ed. (1999). *The Marshall Illustrated Encyclopedia of Dinosaurs and Prehistoric Animals*. London: Marshall Editions. p. 229. ISBN 1-84028-152-9.
3. ↑  Domning, D. P. (2001). "The earliest known fully quadrupedal sirenian". *Nature* **413**: 625–627. PMID 11675784. doi:10.1038/35098072.

Véxase tamén
------------

### Outros artigos

* Evolución dos sirenios
* *Pezosiren*

### Bibliografía

* Barry Cox, Colin Harrison, R. J. G. Savage, and Brian Gardiner. (1999): The Simon & Schuster Encyclopedia of Dinosaurs and Prehistoric Creatures: A Visual Who's Who of Prehistoric Life. Simon & Schuster.
* David Norman. (2001): The Big Book Of Dinosaurs. Pg. 348, Welcome Books.
* Richard Owen. (1855): On the fossil skull of a mammal (*Prorastomus sirenoïdes*, Owen) from the island of Jamaica. The Quarterly journal of the Geological Society of London, 11, pp. 541–543.

|  |  |
| --- | --- |
| Control de autoridades | 
* Wd: Q27057242
* MAG: 2778891746

 |

|  |  |
| --- | --- |
| Identificadores taxonómicos | 
* Fossilworks: 36895
* GBIF: 3239676
* IRMNG: 1018823
* WoRMS: 1458168

 |

---

|  |  |
| --- | --- |
| Este artigo tan só é un bosquexo |  *Este artigo sobre zooloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---